|  |  |
| --- | --- |
|  | ***Γεγονότα τα οποία οδήγησαν στη μετατροπή της Αθηναϊκής Συμμαχίας σε Αθηναϊκή Ηγεμονία*** |
| 1 | Οι σύμμαχοι άρχισαν να συνεισφέρουν χρήματα αντί να συμμετέχουν και οι ίδιοι στις εκστρατείες, **εξασφαλίζοντας με δικά τους μέσα την άμυνά** τους. |
| 2 | Το 454 π.Χ. μεταφέρθηκε το συμμαχικό ταμείο από τη Δήλο στην Αθήνα. Η εισροή των **συμμαχικών χρημάτων ενίσχυσε τη ναυπήγηση πλοίων και τα μεγάλα οικοδομικά προγράμματα της Αθήνας**. |
| 3 | **Στις περιοχές των συμμαχικών πόλεων εγκαταστάθηκαν Αθηναίοι αξιωματούχοι**, επιφορτισμένοι με την εφαρμογή των κοινών αποφάσεων, καθώς και στρατιωτικοί φρουροί. |
| 4 | Οι δίκες που αφορούσαν ομοσπονδιακά θέματα γίνονταν στην Αθήνα. Οι **σύμμαχοι υποχρεώνονταν να επιλύουν τις μεταξύ τους διαφορές στα αθηναϊκά δικαστήρια** και να συμμορφώνονται με τις αθηναϊκές αποφάσεις. |
| 5 | Το 449 π.Χ. **η Αθήνα επέβαλε την κυκλοφορία του δικού της νομίσματος** και των δικών της μέτρων και σταθμών στις συμμαχικές πόλεις. Παράλληλα, θέσπισε αυστηρές κυρώσεις για όσες πόλεις δεν θα συμμορφώνονταν. |
|  |
| 7 | Αρκετοί σύμμαχοι άρχισαν να αποστατούν, όπως η Θάσος (465-3 π.Χ.), οι ευβοϊκές πόλεις (454-449 π.Χ.) και η Σάμος (441-439 π.Χ.). **Οι αποστασίες καταπνίγονταν από τους Αθηναίους και οι πόλεις αναγκάζονταν να συνθηκολογήσουν. Οι όροι της συνθήκης συνήθως τις υποχρέωναν να γκρεμίσουν τα τείχη, να παραδώσουν το στόλο και να δώσουν ομήρους**. |